als_Latn dik_Latn sag_Latn
ADA- Skuadra velipojake do të synojë që të rikthejë disa futbollistë që në të shkuarën janë aktivizuar tek skuadra e Burrelit por kanë qenë edhe titullarë tek Ada. Duke filluar që nga Hoti në mbrojtje, Erkoçeviç, si dhe Pepa. Velipojakët synojnë që të largohen nga fundi i renditjes ndaj janë duke negociuar me futbollistët e dalë nga shkolla shkodrane në mënyrë që në gjysmën e dytë të sezonit të jenë një ekip më i konsoliduar dhe të zënë një vend në “mesin e artë”.
Veleçiku- Plot 10 futbollistë do të largohen nga skuadra koplikase, madje trajneri Kreshnik Krepi do të hartojë edhe një listë të cilën do t’ua paraqesë edhe drejtuesve më të lartë të klubit dhe nga sa bëhet e ditur do të zëvendësohen me kualitete dhe lojtarë cilësorë. Veleçiku në javët e fundit zhgënjeu me rezultate dhe humbjet që arriti, madje edhe në “shtëpi”, ndaj edhe merkato do të bëhet me synimin e vetëm që skuadra të qëndrojë në Kategorinë e Parë. Bashkim Ramekaj
BURRELI- Matjanët do të kenë më shumë hapësira në skuadër për futbollistë vendas të cilët janë aktivizuar pak sezonet e fundit për shkak të prurjeve nga rrethet, ndërkohë që do të qëndrojnë në ekipe edhe të tjerë, si Kaloshi, Myftaraj, Steven, futbollistë që kanë dhënë më të mirën e tyre tek Burreli. Ndërkohë që në merkato do të synohen deri në 6 futbollistë me eksperiencë dhe cilësorë, në mënyrë që Burreli të ngrihet dhe të mos e diskutojë mbijetesën, por të zërë një vend nderi në tabelën e renditjes në gjysmën e mbetur të këtij sezoni.
Himara- Tashmë që faza e parë është mbyllur nga skuadra e Himarës mund të ketë largime lojtarësh, madje bëhet fjalë për kualitete, si Guga, Dhrami, Gjondeda apo dhe Kolgega e Buzi. Janë lojtarë që kanë mbajtur peshën kryesore në skuadrën bregdetare në gjysmën e parë të sezonit. Për ta kanë filluar që të interesohen skuadra të Superiores por edhe të Kategorisë së Parë.
als_Latn als_Latn als_Latn als_Latn